cyanic-selkie/wikianc huggingface dataset:
స్ఖలనం
ప్రేరణ
స్ఖలనం కన్నా ముందు రతికార్యం కోసం ప్రేరణ అవసరం. దీనివలన పురుషాంగం దృఢంగా తయారౌతుంది. ఈ ప్రేరణ యోని ద్వారా గాని, నోరు లేదా స్వయంతృప్తిలో వారి చేతులతో గాని కలిగించవచ్చును. పురుషులలో సుమారు 5–10 నిమిషాలు పడుతుంది. కొంతమంది దీనిని పొడిగించగలుగుతారు. స్కలనం తొందరగా జరిగితే దానిని శీఘ్ర స్ఖలనం అని, అదే పొడిగించబడితే దానిని దీర్ఘ స్ఖలనం అని అంటారు. కొన్ని సార్లు భావప్రాప్తి కలిగిన తర్వాత స్ఖలనం జరుగదు దీనిని పొడి భావప్రాప్తి (dry orgasm) అంటారు.
స్ఖలనం
పురుషుడు ప్రేరణలో కొంత స్థాయికి చేరిన తర్వాత స్ఖలించడం జరుగుతుంది. నాడీ వ్యవస్థ ఆధీనంలో వీర్యం వృషణాల నుండి ఒక జెట్ మాదిరిగా విడుదలౌతుంది. ఇది ప్రసేకము ద్వారా బయటకు వస్తుంది. ఈ మొత్తం ప్రక్రియ కొన్ని సెకండ్లలో జరిగిపోతుంది.
అయితే సామాన్యంగా భావప్రాప్తి తర్వాత వీర్యం 10 to 15 సంకోచాల ద్వారా బయటకు వస్తుంది. దీనిని ఆ వ్యక్తి గుర్తించలేకపోవచ్చును. ఈ స్థాయిలో దీనిని నిరోధించలేము. వీనిలో మొదటి రెండు సంకోచాలతోనే ఎక్కువ పరిమాణంలో వీర్యం బయటకు వస్తుంది.
Alfred Kinsey స్కలించిన వీర్యం ఎంత దూరం పోతుందో కొలిచాడు. ఇది ఎక్కువమందిలో ఒకటి రెండు అడుగుల దూరం పోతే అరుదుగా ఐదు ఆరు అడుగులు దూసుకుపోయింది. మాస్టర్స్ అండ్ జాన్సన్ రిపోర్ట్ కూడా దీనిని నిర్ధారించినది. అయితే ఈ దూరానికి రతి కార్యంలో సాఫల్యతకు సంబంధం లేదు.
సమస్యలు
thumb|Ejaculated semen drips from the vagina|alt=యోని నుండి స్కలనం చేయబడిన వీర్యం కారుతుంది
మూలాలు
వర్గం:శరీర ధర్మ శాస్త్రము వర్గం:లైంగిక విద్య
మావెలిపాలైయం రైల్వే స్టేషను
మావెలిపాలైయం రైల్వే స్టేషను  భారతదేశం లోని తమిళనాడు రాష్ట్రం నందలి మగుడాన్చవిడి, శంకరిదుర్గ్ మధ్య ఉన్న ఒక స్టేషను.
ఇవి కూడా చూడండి
వర్గం:సేలం రైల్వే డివిజను వర్గం:సేలం జిల్లా రైల్వే స్టేషన్లు వర్గం:దక్షిణ రైల్వే స్టేషన్లు వర్గం:తమిళనాడు రైల్వే స్టేషన్లు వర్గం:తమిళనాడు రైలు రవాణా
భారోపాల్
భౌగోళికం, జనాభా
భారోపాల్ (Bharopal) (427) అన్నది అమృత్‌సర్ జిల్లాకు చెందిన అమృత్‌సర్- II తాలూకాలోని గ్రామం, ఇది 2011 జనగణన ప్రకారం 133 ఇళ్లతో మొత్తం 702 జనాభాతో 324 హెక్టార్లలో విస్తరించి ఉంది. సమీప పట్టణమైన అమృత్‌సర్ అన్నది 26 కి.మీ. దూరంలో ఉంది. గ్రామంలో మగవారి సంఖ్య 368, ఆడవారి సంఖ్య 334గా ఉంది. షెడ్యూల్డ్ కులాల సంఖ్య 299 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 37669.
విద్యా సౌకర్యాలు
* గ్రామంలో 1 ప్రభుత్వ బాలబడి ఉంది. సమీప మాధ్యమిక పాఠశాలలు (Attari) గ్రామానికి 5 కిలోమీటర్ల లోపే ఉంది. సమీప మాధ్యమిక పాఠశాల (Attari) గ్రామానికి 5 నుంచి 10 కిలోమీటర్ల లోపే ఉంది. సమీప సీనియర్ మాధ్యమిక పాఠశాలలు (Attari) గ్రామానికి 10 కిలోమీటర్ల కన్నా దూరంలో ఉంది.
సమీప అనియత విద్యా కేంద్రాలు (Attari) గ్రామానికి 10 కిలోమీటర్ల కన్నా దూరంలో ఉంది.
ప్రభుత్వ వైద్య సౌకర్యాలు
సమీప ప్రాథమిక ఆరోగ్య కేంద్రాలుగ్రామానికి 5 నుంచి 10 కిలోమీటర్ల లోపే ఉంది. సమీప ప్రాథమిక ఆరోగ్య ఉప కేంద్రాలుగ్రామానికి 5 నుంచి 10 కిలోమీటర్ల లోపే ఉంది.
సమీప ఆసుపత్రిగ్రామానికి 5 నుంచి 10 కిలోమీటర్ల లోపే ఉంది.
సమాచార, రవాణా సౌకర్యాలు
టెలిఫోన్లు (లాండ్ లైన్లు) లేదు. సమీప టెలిఫోన్లు (లాండ్ లైన్లు) గ్రామానికి 5 కిలోమీటర్ల లోపే ఉంది.
.
మార్కెటింగు, బ్యాంకింగు
సమీప ఏటియంగ్రామానికి 5 కిలోమీటర్ల లోపే ఉంది.
ఆరోగ్యం, పోషణ, వినోద సౌకర్యాలు
..
విద్యుత్తు
20 గంటల పాటు (రోజుకు) గృహావసరాల నిమిత్తం చలికాలం (అక్టోబరు-మార్చి) లో విద్యుత్ సరఫరా ఉంది. . . 12 గంటల పాటు (రోజుకు) వ్యవసాయావసరాల నిమిత్తం వేసవి (ఏప్రిల్-సెప్టెంబరు) లో విద్యుత్ సరఫరా ఉంది. 2 16 గంటల పాటు (రోజుకు) అందరు వినియోగదారులకూ వేసవి (ఏప్రిల్-సెప్టెంబరు) లో విద్యుత్ సరఫరా ఉంది. .
భూమి వినియోగం
భారోపాల్ (Bharopal) (427) ఈ కింది భూమి వినియోగం ఏ ప్రకారం ఉందో చూపిస్తుంది (హెక్టార్లలో) :
నీటిపారుదల సౌకర్యాలు
నీటి పారుదల వనరులు ఇలా ఉన్నాయి (హెక్టార్లలో) :
తయారీ వస్తువులు, పరిశ్రమలు, ఉత్పత్తులు
భారోపాల్ (Bharopal) (427) అన్నది ఈ కింది వస్తువులు ఉత్పత్తి చేస్తోంది (ప్రాధాన్యతా క్రమంలో పై నుంచి కిందికి తగ్గుతూ) : గోధుమలు, బియ్యం, మొక్కజొన్న
మన్యసీమ (దినపత్రిక)
విన్నపాలు వినవలె…!
గిరిజన జాతుల ప్రగతి, మన్య ప్రజల సమగ్రాభివృద్ధి అనే ఆశయాలు ఆకర్షణీయమైన నినాదాలు గానే మిగిలిపోయాయి. ప్రాచీనమైన గిరిజన సంస్కృతిని పరిరక్షిస్తూనే వారిని పురోగమన పథంలో పయనింప చేస్తామన్న నేతల మాటలు నీటి మీద రాతలనిపించుకుంటున్నాయి. స్వాతంత్ర్యానంతరం ఈ ఆరు దశాబ్దాల కాలంలో శుష్కప్రియాలు, శూన్యహస్తాలు మాత్రం అమాయకులైన వనజన సంతతికి మిగిలిపోయాయి. అభివృద్ధి ఆశించిన రీతిలో లేక, అటు పారంపర్యంగా వస్తున్న వెనుకబాటుతనం జాడలు తరాల తరబడి వీడక గిరిపుత్రులు రెండు విధాలా నష్టపోతున్నారు. ఇక గిరిజన సంస్కృతీ సంరక్షణ గురించి ఎంత తక్కువగా మాట్లాడితే అంత మంచిది. ధింసా నృత్యాన్ని తిలకించి పులకించి, గిరిజన వస్తు ప్రదర్శన శాలను ఏర్పాటు చేసి గర్వపడి, ఇదే సంస్కృతీ సంరక్షణ అని ప్రగల్భాలు పలికే నాయకమ్మన్యుల పరివారం పెరిగిపోతోంది. ఈ సంస్కృతి గిరిజన ప్రతినిధుల్లో సైతం అభివృద్ధి చెందడం పొల్లు మాటకు తావీయని ఘనమైన వనసీమలు చేసుకున్న దురదృష్టం.
గిరిజన ప్రాంతాల్లో అభివృద్ధి అసలే లేదని కాదు. అయితే అది అసంగతాభివృద్ధిగానే ఉందన్నది అందరూ అమోదించాల్సిన చేదు నిజం. రిజర్వేషన్లో, రాయితీలో కల్పించినంత మాత్రాన అభివృద్ధి అట్టడుగు స్థాయికి అందుబాటులోకి రాదన్నది ఈ ఆరు దశాబ్దాల చరిత్ర చెప్పే వాస్తవం. చిత్తశుద్ధి లేని కార్యాచరణ పర్యవసానం గిరిజన సీమలో అడుగడుగునా ద్యోతకమవుతుంది. అభివృద్ధి చెందిన వ్యాధులు కొండకోనల్లో కాలనాగుల్లా విలయం సృష్టిస్తున్నాయంటే ఇన్నేళ్ల ప్రగతి గతి ఏమిటో అన్న చింత జనిస్తుంది. పల్లెకో పాఠశాల, ఊరికో విద్యాలయం అంటూ రొమ్ము చరుచుకొనే నేతలు ప్రకటిస్తూ ఉంటే, మన్యవాసులను కమ్ముకున్న నిరక్షరాస్యతా తిమిరం కల్లెదుట సాక్షాస్కరిస్తుంది. అపార సంపదలను సక్రమంగా వినియోగించుకోవాల్సిన నేలలో దుర్భర దారిద్ర్యం, దయనీయమైన జీవన విధానం విశ్వరూపంతో ప్రత్యక్షమై తలవంపులు తీసుకువస్తాయి.
ఆశయాలు గిరిశిఖరాల్లా మహోన్నతంగా ఉంటే వాటి అమలు అధ:పాతాళంలో ఉన్న ఎన్నో దృశ్యాలు గోచరిస్తాయి. ఆ స్థితిగతుల్ని, కొడకోనల్లో వెలుగు, నీడల్ని, గిరిజన జీవనంలో విభిన్న పార్శ్యాల్నీ ప్రత్యేకంగా, ప్రముఖంగా పదిమంది దృష్టికీ తీసుకురావాలన్న సంకల్పంలో నుంచి ఉద్భవించింది మన్యసీమ. అదే సమయంలో గిరిజన సంతతికి చెందిన ఎందరినో సంఘటితపరిచి, వారికి ఘనమైన సంస్కృతీ పరంపరను తెలియజెప్పి, ఆసేతు శీతాచల పర్యంతం విస్తరించి ఉన్న ప్రాచీన విధానంలో వైవిద్యాన్ని, విస్తృతిని వివరించాలన్న సత్సంకల్పం కూడా మన్యసీమ ఉదయించడానికి కారణభూతమయింది.
గిరిజన సంతతికి చెందిన వారు వేరువేరు జీవన రంగాలలో స్థిరపడుతున్నారు. ఎందరో నిర్ణయాత్మక స్థాయికి చేరుకుంటున్నారు. వారందరికీ తమ సంస్కృతీ విశిష్టతను చాటి చెబుతూ, వారిలో ఆత్మగౌరవ ఉద్ధీపనకు దోహదపడాలన్నది ఈ చిరు ప్రయత్నం ధ్యేయం. ఈ అసంఖ్యాక జనావళికి సంబంధించిన సమాచారాన్నే కాకుండా గిరిజనులకు ఉపయోగపడే అంశాలను సమగ్రంగా అందించాలన్నది మా కరదీపిక (పత్రిక) లక్ష్యం. ఇంతవరకు వివిధ రీతుల్లో ఇటువంటి సమాచారం కొంతవరకూ వస్తూ ఉండవచ్చు. అయితే పూర్తిగా గిరిసీమలో మమేకమై, ఆ జీవన విధానంతో అత్యంత సన్నిహిత సంబంధాలు ఉన్న వారి చేతుల మీదుగా వెలువడుతూ ఉండడమే మన మన్యసీమ విలక్షణ లక్షణం.
ఆరేళ్ల ప్రస్థానంలో… మన్యసీమ ప్రారంభించిన మొదటి సంవత్సరంలోనే అనూహ్య ఫలితాలను చూడడం తొలి విజయమైతే, మెరుగైన పాఠకులను సొంతంచేసుకోవడం మేము సాధించిన మలి విజయంగా చెప్పవచ్చు. పక్షపత్రికగా 2007 సెప్టెంబర్ 1న విశాఖ కేంద్రంగా ప్రారంభమైన మన్యసీమ తొలుత నిర్ణయించుకున్న లక్ష్యాన్ని కంటే ముందుగానే దినపత్రికనూ తన ఖాతాలో చేర్చుకుంది. 2008 అక్టోబర్ 9న (విజయదశమి నాడు) మన్యసీమ దినపత్రిక తొలికాపీ మార్కెట్లోకి వచ్చింది. అప్పటి నుంచి మన్యసీమ పరుగు నిర్విఘ్నంగా కొనసాగుతూనే ఉంది. లాభాల కోసం కాకుండా మన్య ప్రజలకు చేరువకావాలన్న ఏకైక లక్ష్యంతో వార్తల ప్రచురణ, సర్క్యులేషన్ విషయాలలో గిరిజన ప్రాంతాలకు అధిక ప్రాధాన్యత ఇస్తుండడం జరుగుతోంది. ఇక తాజాగా దినపత్రిక విస్తరణపై ప్రత్యేక శ్రద్ధ పెట్టిన నేపథ్యంలో ప్రస్తుతం ఉన్న పక్షపత్రికను 2009 మే 1 నుంచి మాసపత్రికగా మార్చడం జరిగింది.
మీ, పైడి లక్ష్మణరావు ఎడిటర్ & పబ్లిషర్, మన్యసీమ మొబైల్: 09390556171, 09440114786, ఇ-మెయిల్: editor@manyaseema.com
అంగస్తంభన
శరీర ధర్మశాస్త్రం
పురుషాంగంలోని రెండు స్తంభాకార నిర్మాణాలైన కార్పొరా కెవర్నోసా, స్పాంజియోసాలు రక్తంతో నిండుట వలన అంగస్తంభన జరుగుతుంది. వీని మధ్యనుండే మూత్రం, వీర్యం ప్రయాణించే ప్రసేకం పోతుంది. అంగంతో పాటు వృషణాలను చుట్టియుండే చర్మ కండరాలు కూడా బిగుసుకుంటాయి. చాలామందిలో పుర్వచర్మం వెనుకకు పోయి ఎర్రని గ్లాన్స్ బయటకు కనిపిస్తుంది. స్కలనం జరిగిన తర్వాత అంగం కుంచించుకొని పోతుంది.
మూలాలు
వర్గం:శరీర ధర్మ శాస్త్రము
వుడా పార్క్
వుడా పార్క్, (అధికారికంగా తారక రామాసాగర తీర ఆరామం) భారతదేశంలోని ఆంధ్రప్రదేశ్, విశాఖపట్నంలోని రామకృష్ణ  బీచ్ వద్ద ఉన్న ఒక పట్టణ ఉద్యానవనం.ఈ ఉద్యానవనానికి ఆంధ్రప్రదేశ్ రాష్ట్రానికి ముఖ్యమంత్రి పనిచేసిన ఎన్.టి. రామారావు పేరు పెట్టబడింది.ఇది విశాఖపట్నం నగరాభివృద్ధి సంస్థ (వుడా) నిర్వహిస్తుంది.
స్కేటింగ్ రింక్
పార్క్ ముఖ్యాంశాలలో స్కేటింగ్ రింక్ ఒకటి.
హెలీ టూరిజం
ఈ ఉద్యానవనంలో ఆంధ్రప్రదేశ్ ముఖ్యమంత్రి హెలి టూరిజం ప్రారంభించారు.
వెలుపలి లంకెలు
వర్గం:విశాఖపట్నం జిల్లా పర్యాటక ప్రదేశాలు
ధనుర్వాతము
ధనుర్వాతము (ఆంగ్లం: tetanus) ప్రాణాంతకమైన వ్యాధులలో ఒకటి. ఈ వ్యాధి 'క్లాస్ట్రీడియం టెటని' (Claustridium tetani) అనే బాక్టీరియా వలన కలుగుతుంది. దవడలు బిగిసే ప్రధాన లక్షణం గల వ్యాధి కనుక దీనిని 'లాక్-జా' (lockjaw) అని వ్యవహరిస్తారు. తీవ్రస్థాయిలో వ్యాధిగ్రస్తులు ధనుస్సు లేదా విల్లు లాగా వంగిపోతారు. అందువల్లనే ఈ వ్యాధికి ధనుర్వాతము అనే పేరు వచ్చింది.
వ్యాధికారక సూక్ష్మక్రిములు గడ్డిమేసే జంతువుల పేడ ద్వారా వెలువడి, వీటి స్పోర్లు మట్టిలోను, దుమ్ములోను చాలా కాలం బ్రతికి ఉంటాయి. చర్మం పగుళ్ళు, గాయాలు, జంతువుల కాట్లద్వారా మన శరీరంలో ప్రవేశిస్తాయి. బొడ్డును కోసే పరికరాలు, కట్టే దారం అపరిశుభ్రమైనవైతే, కోసిన బొడ్డుకు బూడిద, పేడ పూయడం ద్వార పురిటి బిడ్డలలో దనుర్వాతం కలుగుతుంది.
సూక్ష్మక్రిములు శరీరంలో ప్రవేశించిన చోటనే, ఆమ్లజని రహిత పరిస్థితులలో వృద్ధిచెంది ఎక్సోటాక్సిన్ (Exotoxin) ను ఉత్పత్తి చేసి అవి రక్తంద్వారా నాడీ మండలాన్ని చేరి వ్యాధి లక్షణాలను కలుగజేస్తాయి. మొదటి సాదారణ లక్షణాలు దవడలు బిగిసి, నోరు సరిగా తెరవ లేకపోవడం, మెడ బిగియడం, శరీరం వంకరలు పోవడం. చంటిపిల్లలు పాలు త్రాగరు. కొద్దిపాటి వెలుతురు, శబ్దం లేక రోగిని ముట్టుకున్నా శరీరం వంకరలు తిరిగిపోరుంది. ఛాతీ కండరాలు దెబ్బతిని మరణం సంభవించవచ్చును. ఈ వ్యాధి అంతర్గతకాలం (Incubation period) సాధారణంగా 3 నుండి 21 రోజులు.
ముందు జాగ్రత్త చర్యలు
వర్గం:అంటు వ్యాధులు
నూకల నరోత్తమరెడ్డి
నూకల నరోత్తమరెడ్డి (ఎన్.నరోత్తమరెడ్డి) (1921 మార్చి 23 - 1984 మార్చి 14) ఉస్మానియా విశ్వవిద్యాలయం ఉపకులపతిగానూ, భారత రాజ్యసభ సభ్యునిగానూ తన సేవలనందించాడు.
జీవిత విశేషాలు
అతను 1921 మార్చి 23న వరంగల్ జిల్లా మానుకొండ గ్రామంలో జన్మించాడు. అతని తండ్రి రంగారెడ్డి. అతను శ్రీమతి సులోచనాదేవిని వివాహమాడాడు. వారికి ముగ్గురు కుమారులు. అతను ఎం.ఎ చేసాడు. అతను గోలకొండ పత్రిక కు సంపాదకునిగా పనిచేసాడు.
అతను భారత జాతీయ కాంగ్రెస్ సభ్యునిగా చేరాడు. 1956లో హైదరాబాదు ప్రదేశ్ కాంగ్రెస్ కమిటీకి అధ్యక్షునిగానూ, 1960లో ఆంధ్రప్రదేశ్ రాష్ట్ర కాంగ్రెస్ కమిటీ సభ్యునిగానూ ఉన్నాడు. అతను 1956 ఏప్రిల్ 2 నుండి 1960 మార్చి 15 వరకు, 1962 ఏప్రిల్ 3 నుండి 1968 ఏప్రిల్ 2 వరకు రాజ్యసభ సభ్యునిగా ఉన్నాడు.
అతను ఉస్మానియా విశ్వవిద్యాలయానికి రెండు దశాబ్దాలుగా సిండికేట్ సభ్యునిగా ఉన్నాడు. 1972 నుండి9 1975 వరకు ఉస్మానియా విశ్వవిద్యాలయ ఉపకులపతిగా కూడా పనిచేసాడు.
అతను ఆంధ్రప్రదేశ్ లలిత కళా అకాడమీకి చైర్మన్ గానూ, జాతీయ లలిత కళా అకాడమీకి జనరల్ కౌన్సిల్ సభ్యునిగా కూడా పనిచేసాడు.
అతను 1984 మార్చి 14న మరణించాడు.
మూలాలు
వర్గం:ఆంధ్రప్రదేశ్ నుండి ఎన్నికైన రాజ్యసభ సభ్యులు వర్గం:1921 జననాలు వర్గం:1984 మరణాలు వర్గం:వరంగల్లు జిల్లా వ్యక్తులు వర్గం:భారత జాతీయ కాంగ్రెస్ నాయకులు వర్గం:ఉస్మానియా విశ్వవిద్యాలయం ఉపసంచాలకులు
ఆంధ్రజనత
బూర్గుల రామకృష్ణారావు, వి.బి.రాజు, జనార్దనరావు దేశాయి మొదలైనవారు విశాల రాష్ట్రాన్ని కోరే వర్గం గొంతు వినిపించడానికి ఆంధ్రజనత అనే పత్రికను స్థాపించారు. హైదరబాదు నుండి వెలువడిన ఈ దినపత్రిక 1956లో ప్రారంభమైనది. ముకరంజాహీ రోడ్డులోని మిలాప్ ప్రెస్‌లో ఈ పత్రిక ముద్రించబడేది. ఈ పత్రిక కూచిమంచి సత్యసుబ్రహ్మణ్యం ఈ పత్రికకు సంపాదకుడిగా వ్యవహరించాడు. అజంతా, జి.ఎస్.వరదాచారి ఈ పత్రికకు సహాయ సంపాదకులుగా ఉండేవారు. కాజ రాధాకృష్ణశాస్త్రి, బి.నాగేశ్వరరావు, తురగా కృష్ణమోహనరావు, బుద్ధవరపు విశ్వేశ్వరరావు, కె.ఎల్.సింహా, ఎ.ఎల్.నరసింహారావు, ఉషశ్రీ, పొత్తూరి వెంకటేశ్వర రావు మొదలైన వారు ఈ పత్రికలో పనిచేశారు. ఈ పత్రికలో వార్తలతో పాటు సంపాదకీయం, వారఫలాలు, ఆకాశావాణి హైదరాబాదు కేంద్రం కార్యక్రమ వివరాలు, ధరవరలు మొదలైనవి ప్రకటించబడేవి. వివిధ రకాల ప్రకటనలు అంటే సినిమా ప్రకటనలు, ట్రావెల్ సర్వీసు ప్రకటనలు, టెండరు నోటీసులు, కోర్టు నోటీసులు మొదలైనవి ఈ పత్రికలో ప్రచురింపబడ్డాయి. ఈ పత్రికను 1965లో ఆంధ్రప్రదేశ్ కాంగ్రెస్ కమిటీ కొనుగోలు చేసింది. పండితారాధ్యుల నాగేశ్వరరావు 1965, వేటూరి సుందరరామమూర్తి 1967-68, జి.సి.కొండయ్య 1968-70, భాట్టం శ్రీరామమూర్తి1970-72, ఎ.చక్రపాణి 1972, కాట్రగడ్డ రాజగోపాలరావు 1972-73లలో ప్రధాన సంపాదకులుగా పనిచేశారు. ఈ పత్రిక సుమారు 20 సంవత్సరాలు నడిచింది.
విశాలాంధ్ర ఉద్యమంలో ఈ పత్రిక చరిత్రాత్మకమైన పాత్ర నిర్వహించింది. వేర్పాటువాదులు దాడులు జరిపినప్పుడుగాని, తన అభిప్రాయాలను నిర్ద్వంద్వంగా చెప్పే విషయంలోగాని ఈ పత్రిక ధైర్యసాహసాలతో వ్యవహరించింది. ఆ కాలంలో ఈ పత్రిక నాలుగువేల సర్క్యులేషన్‌ను అధిగమించింది.
మూలాలు
వర్గం:1956 పత్రికలు వర్గం:తెలుగు వార్తాపత్రికలు వర్గం:తెలుగు దినపత్రికలు వర్గం:అచ్చుపత్రికలు
జనార్దన్ గౌడ్
బొగుడమీది జనార్దన్ గౌడ్ తెలంగాణ రాష్ట్రానికి చెందిన రాజకీయ నాయకుడు. ఆయన 2008 నుండి 2009 వరకు ఎల్లారెడ్డి నియోజకవర్గం ఎమ్మెల్యేగా ప్రాతినిధ్యం వహించాడు.
రాజకీయ జీవితం
జనార్దన్ గౌడ్ కాంగ్రెస్ పార్టీ ద్వారా రాజకీయాల్లోకి వచ్చి 1987లో ధర్మారెడ్డి గ్రామ సర్పంచ్‌గా, నాగిరెడ్డిపేట మండల  పరిషత్‌ ఉపాధ్యక్షుడిగా పని చేశాడు. ఆయన 1999లో జరిగిన అసెంబ్లీ ఎన్నికల్లో ఎల్లారెడ్డి అసెంబ్లీ నియోజకవర్గం నుండి తొలిసారి కాంగ్రెస్ పార్టీ అభ్యర్థిగా పోటీ చేసి ఓడిపోయాడు. జనార్దన్ గౌడ్ 2004లో జరిగిన అసెంబ్లీ ఎన్నికల్లో పోటీ చేసి ఓడిపోయి, 2007లో తాండూర్‌ సొసైటీ చైర్మన్‌గా ఎన్నికయ్యాడు.
జనార్దన్ గౌడ్ 2008లో ఎల్లారెడ్డి స్థానానికి జరిగిన ఉప ఎన్నికలో కాంగ్రెస్ పార్టీ అభ్యర్థిగా పోటీ చేసి తన సమీప ప్రత్యర్థి తెలంగాణ రాష్ట్ర సమితి అభ్యర్థి ఏనుగు రవీందర్‌ రెడ్డి పై గెలిచి తొలిసారి ఎమ్మెల్యేగా అసెంబ్లీకి ఎన్నికై, కేవలం 9నెలల పాటు ఎమ్మెల్యేగా పని చేసి 2009లో జరిగిన అసెంబ్లీ ఎన్నికల్లో పోటీ చేసి ఓడిపోయాడు. ఆయన ఎమ్మెల్యేగా ఉన్న సమయంలో ఎల్లారెడ్డి పట్టణంలో ప్రభుత్వ మోడల్ డిగ్రీ కళాశాల, సెంట్రల్ లైటింగ్ పనులు, రోడ్డు వెడల్పు పనులు చేయించాడు.
జనార్దన్ గౌడ్ తెలంగాణ రాష్ట్రం ఏర్పాటు తరువాత 2014లో అసెంబ్లీ ఎన్నికల సమయంలో కాంగ్రెస్ పార్టీకి రాజీనామా చేసి టిఆర్ఎస్ పార్టీలో చేరాడు. ఆయన 2015లో తెలంగాణ శాసనమండలికి జరిగిన ఎమ్మెల్సీ ఎన్నికల్లో టికెట్ ఆశించాడు. ఆయన 2018లో అసెంబ్లీ ఎన్నికలకు ముందు తిరిగి కాంగ్రెస్ పార్టీ అధ్యక్షుడు రాహుల్ గాంధీ సమక్షంలో కాంగ్రెస్ పార్టీలో చేరాడు.
మూలాలు
వర్గం:కామారెడ్డి జిల్లా నుండి ఎన్నికైన ఆంధ్రప్రదేశ్ శాసన సభ్యులు వర్గం:కామారెడ్డి జిల్లా రాజకీయ నాయకులు
భారత రాజ్యాంగ పీఠిక
భారత రాజ్యాంగానికి క్లుప్తమైన ప్రవేశికగా భారత రాజ్యాంగ పీఠికను రూపొందించారు. దీనినే రాజ్యాంగ ప్రవేశిక, ప్రస్తావన, మూలతత్వం, ఉపోద్ఘాతం, పరిచయం, ముందుమాట అని కూడా అంటారు. భారత రాజ్యాంగం ఈ పీఠికతోనే మొదలవుతుంది. భారతదేశ ప్రజలు దేశంపై ఉంచుకున్న ఆకాంక్షలు, ఆశయాలు, కోరికలు ఈ పీఠికలో స్పష్టమైన అక్షరాలలో తెలపబడ్డాయి. భారత రాజ్యాంగానికి ఆత్మగాను, హృదయంగాను పీఠికను పిలుస్తారు. మారుపేర్లలో ఒక పేరు మూలతత్వం, మరొకటి పరిచయం, ఇంకొకటి ఉపోద్ఘాతం - ఈ పదాలు వివరించిన విధంగానే పీఠిక రాజ్యాంగంలోని సర్వస్వానికి ఒక సారాంశంగా చెప్పుకోవచ్చు. 1949 నవంబర్ 26 న రాజ్యాంగ సభ పీఠికను ఆమోదించగా, 26 జనవరి 1950న అమలులోకి వచ్చింది.
చారిత్రక నేపథ్యం
జవహర్‌లాల్ నెహ్రూ రూపొందించి 1946 డిసెంబర్ 13న రాజ్యాంగ సభలో ప్రవేశపెట్టగా, సభ ఆమోదం పొందిన ఆశయాల ఆధారంగా పీఠిక రూపొందింది. పీఠిక గురించి అంబేడ్కర్ ఆలోచనలు: ఇది, నిజానికి, స్వాతంత్ర్యాన్ని, సమానత్వాన్ని, సౌహార్ద్ర, సౌభ్రాతృత్వాన్ని జీవితాశయాలుగా, ఒక జీవన విధానంగా గుర్తిస్తున్నది. ఈ లక్షణాలు ఒకదానితో మరొకటి విడదీయలేనివి: స్వాతంత్ర్యం, సమానత్వం రెండూ విడదీయలేనివి; సమానత్వం, స్వాతంత్ర్యం రెండూ సౌభ్రాతృత్వంతో విడదీయలేనివి. సమానత్వం లేని పక్షంలో స్వాతంత్ర్యం అతికొద్ది మంది ఆధిపత్యాన్ని మిగతా వారి మీద రుద్దుతుంది. స్వాతంత్ర్యం లేని సమానత్వం వ్యక్తిగత అభిప్రాయాన్ని తొక్కేస్తుంది; సౌభ్రాతృత్వం లేని సమానత్వం/స్వాతంత్ర్యం సహజ పరిపాలనకు బహుదూరం.
బేరూబారీ కేసు తీర్పులో భారత అత్యున్నత న్యాయస్థానం పీఠికను రాజ్యాంగంలో అంతర్గత భాగంగా గుర్తించరాదని చెప్పింది. అదే న్యాయస్థానం 1973లో కేశవానంద భారతి కేసులో అంతకు ముందు చెప్పిన తీర్పులోని వ్యాఖ్యను వెనక్కి తీసుకుంటూ రాజ్యాంగంలోని అయోమయాన్ని కలిగించే భాగాలలో స్పష్టత కోసం పీఠికను ఆధారం చేసుకోవాలని తీర్పు చెప్పింది. 1995లో భారత ప్రభుత్వం-ఎల్ఐసీ మధ్య నడిచిన కేసు తీర్పులో మరొకసారి, పీఠిక రాజ్యాంగంలో అంతర్గత భాగమని తెలిపింది.
పీఠిక అసలు స్వరూపంలో సర్వసత్తాక ప్రజాస్వామ్య గణతంత్ర దేశంగా భారతదేశాన్ని గుర్తిస్తే, ఆ వాక్యానికి లౌకికవాద, సామ్యవాద పదాలు 42వ రాజ్యాంగ సవరణ ద్వారా చేర్చబడ్డాయి.
పీఠిక పుటను, మిగతా రాజ్యాంగంతో సహా, ప్రసిద్ధ చిత్రకారుడు బెవహర్ రామ్మనోహర్ సింహా రూపొందించారు.
రాజ్యాంగ పీఠిక పాఠ్యం
భారత ప్రజలమైన మేము, భారతదేశాన్ని సర్వసత్తాక సామ్యవాద లౌకిక ప్రజాస్వామ్య గణతంత్ర రాజ్యంగా నిర్మించుకోవడానికి, పౌరులందరికీ:
సాంఘిక, ఆర్థిక, రాజకీయ న్యాయాన్ని;
ఆలోచన, భావప్రకటన, విశ్వాసం, ధర్మం, ఆరాధనల స్వాతంత్ర్యాన్ని ;
అంతస్తుల్లోనూ, అవకాశాల్లోనూ, సమానత్వాన్ని చేకూర్చడానికి;, వారందరిలో
మన ఈ రాజ్యాంగ పరిషత్ లో 1949, నవంబర్ 26వ తేదీన ఎంపిక చేసుకొని, శాసనంగా రూపొందించుకున్న ఈ రాజ్యాంగాన్ని మాకు మేము సమర్పించుకుంటున్నాము.
సర్వసత్తాక
భారతదేశం ఒక సర్వసత్తాక దేశం అనగా దేశంలోని అన్ని వ్యవహారాలు దేశమే సలుపగలదు, బయటివారెవరూ దేశ వ్యవహారాలను నిర్దేశించలేరు. దేశంలోని అన్ని వ్యవహారాలు అనగా కేంద్ర ప్రభుత్వం లేదా భారత రాజ్యాంగం దేశాన్ని నడిపిస్తుంది అని, అందుకు రాష్ట్ర ప్రభుత్వాలు, క్షేత్ర ప్రభుత్వాలు, క్షేత్ర స్థాయి న్యాయస్థానాలు, రాష్ట్ర స్థాయి న్యాయస్థానాలు సహకరిస్తాయని అర్ధం. అలానే బయటివారు నిర్దేశించరు అనగా వేరే దేశాల సత్తా మనపై లేదని.
సామ్యవాద
ఈ పదం 42వ రాజ్యాంగ సవరణలో చేర్చినప్పటికీ, రాజ్యాంగంలోని కొన్ని ఆదేశిక సూత్రాల ద్వారా మొదటి నుంచి మన దేశం సామ్యవాద దేశమేనని తెలుస్తున్నది. సామ్యవాదమంటే రాజ్యాంగం ప్రకారం ప్రజాస్వామ్య సామ్యవాదమని అర్ధం. అనగా సామ్యవాద లక్ష్యాలను ప్రజాస్వామ్య పద్ధతిలో, సహజ పరిణామగతిలో, అహింసాపరంగా సాధించాలి. సామ్యవాద దేశంలో సంపాదనను, సంపదను సమానంగా ప్రజలకు పంచాలి. అతికొద్ది మంది చేతుల్లో డబ్బు, పరపతి, సంపద ఉండిపోకూడదు. భూమి, పరిశ్రమల, పెట్టుబడుల పై ప్రభుత్వం నియంత్రణ చేస్తూ అందరికీ సమాన హక్కు ఉండేలా చూడాలి.
లౌకిక
లౌకిక దేశమనగా ప్రజలకు, ప్రభుత్వానికి గల అనుసంధానం కేవలం రాజ్యాంగం, చట్టం న్యాయం ద్వారా ఉండాలి. 42వ రాజ్యాంగ సవరణ ద్వారా ఈ పదం పీఠికలోకి చేర్చబడింది. ప్రజల మతాల ఆధారంగా ఎక్కువ తక్కువలు ఉండవు. అన్ని మతాలు సమానంగా గౌరవించబడతాయి, దేశానికి అధికార మతమంటూ ఏదీ లేదు. పౌరులందరూ వారికి ఇష్టమున్న మతాన్ని నమ్మి, ఆచరించి, పెంపొందించుకోవచ్చు.
ప్రజాస్వామ్య
భారతదేశంలో ప్రజలే ప్రభువులు (దేశానికి స్వాములు), అందువలన భారతదేశం ఒక ప్రజాస్వామ్య దేశం. ప్రజల నుండే పాలకులు ఎన్నికల విధానం ద్వారా ఎన్నుకోబడతారు. ఒక వ్యక్తి - ఒక వోటు అనే సిద్ధాంతం పై భారత ప్రజాస్వామ్యం ఆధారపడి ఉంది. భారతదేశ పౌరుడై, 18 ఏళ్ళు నిండిన ప్రతి వ్యక్తి, చట్టం ద్వారా నిలుపుదల లేని సందర్భంలో, వోటు వేసే హక్కును పొందుతాడు. ప్రజాస్వామ్యం కేవలం రాజకీయ పరంగానే కాకుండా సామాజిక, ఆర్ధిక పరంగా కూడా అన్వయించుకోవాలి.
న్యాయం
(i) సామాజిక న్యాయం:
సామాజిక న్యాయమనగా సమాజంలో ఎలాంటి పై తరగతి వర్గాలు ఉండకపోవటమే. కుల, సంప్రదాయ, మత, వర్ణ, లింగ, స్థాన భేదాల ఆధారంగా ఎవరినీ ఎక్కువ తక్కువ చేసి చూడకూడదు. సమాజంలోని అన్ని రకాల దోపిడీలను నిర్మూలించడమే భారతదేశ పంథా.
(ii) ఆర్ధిక న్యాయం:
ఆర్ధిక న్యాయమనగా జీతం, ఆస్తులు, ఆర్ధిక హోదా ఆధారంగా స్త్రీ పురుషుల మధ్య ఎలాంటి వ్యత్యాసాన్ని చూపకపోవడం. అందరికీ సమానంగా సంపద పంచుతూ, ఆర్ధిక సమానత్వం తెస్తూ, వస్తువుల తయారీ-పంపిణీలలో ఏకాధిపత్యాన్ని నిర్మూలిస్తూ, ఆర్ధిక వనరులను వికేంద్రీకరిస్తూ, అందరికీ ఆర్ధికంగా బాగుపడేందుకు సమాన అవకాశాలను అందివ్వడమే భారత ప్రభుత్వ లక్ష్యం. తద్వారా అందరికీ గౌరవంగా జీవనోపాధి సంపాదించుకునేందుకు అవకాశాలివ్వాలి.
(iii) రాజకీయ న్యాయం:
రాజకీయ న్యాయమనగా సమానంగా, స్వేచ్ఛగా, న్యాయంగా అవకాశాలు ప్రజలకు కల్పిస్తూ వారిని రాజకీయాలలో పాల్గొనేలా చేయడం. ఎలాంటి పక్షపాతం లేకుండా అందరికీ సమానంగా రాజకీయ హక్కులు ప్రదానం చేయటమే లక్ష్యం. భారత రాజ్యాంగం భారత పౌరులందరికీ రాజకీయాల్లో పాల్గొనే హక్కును, స్వేచ్ఛను అందించే ఉదార ప్రజాస్వామ్యాన్ని అందిస్తున్నది.
మూలాలు
వర్గం:భారత రాజ్యాంగం
వీడు మనవాడే
వీడు మనవాడే 2011లో తెలుగులో విడుదలైన యాక్షన్ ఎంటర్‌టైనర్‌ సినిమా. అన్నం ఫిలిం ఇంటర్నేషనల్ బ్యానర్‌పై సి. విజయకుమార్ నిర్మించిన ఈ సినిమాకు నేతాజీ దర్శకత్వం వహించాడు. శ్యామ్, మల్లికా కపూర్, వేణు మాధవ్, విజయ్ భాస్కర్, సైర భాణు, రామి రెడ్డి, రంగనాథ్ ప్రధాన పాత్రల్లో నటించిన ఈ సినిమా డిసెంబర్ 31న విడుదలైంది.
మూలాలు
వర్గం:2011 తెలుగు సినిమాలు వర్గం:తెలుగు సినిమా వర్గం:2011 సినిమాలు
మగుడాన్చవిడి రైల్వే స్టేషను
మగుడాన్చవిడి రైల్వే స్టేషను  వీరపాండి రోడ్, మావెలిపాలైయం మధ్య ఉంది.
ఇవి కూడా చూడండి
వర్గం:సేలం రైల్వే డివిజను వర్గం:తమిళనాడు రైల్వే స్టేషన్లు వర్గం:సేలం జిల్లా రైల్వే స్టేషన్లు వర్గం:దక్షిణ రైల్వే స్టేషన్లు వర్గం:తమిళనాడు రైలు రవాణా
జోగిందర్‌నగర్ శాసనసభ నియోజకవర్గం
జోగిందర్‌నగర్ శాసనసభ నియోజకవర్గం హిమాచల్ ప్రదేశ్ రాష్ట్రంలోని నియోజకవర్గాలలో ఒకటి. ఈ నియోజకవర్గం మండీ జిల్లా, మండి లోక్‌సభ నియోజకవర్గం పరిధిలోని శాసనసభ నియోజకవర్గాల్లో ఒకటి.
మూలాలు
వర్గం:హిమాచల్ ప్రదేశ్ శాసనసభ నియోజకవర్గాలు
లార్డు ఇర్విన్
right|thumb|250px|లార్డ్ ఇర్విన్ లార్డు ఇర్విన్ గా ప్రసిధ్ధిచెందిన ఎడ్వర్డు ఫ్రెడరిక్ లిండ్లే వుడ్ (Edward Frederick Lindley Wood) బ్రిటిష్ ఇండియాకు 30వ గవర్నర్ జనరల్ (వైస్రాయి). అతని కార్యకాలము 1926 - నుండీ1931. ఇర్విన్ దొర కార్యకాలములో జరిగిన చరిత్రాత్మక విశేషములలో ముఖ్యమైనవి (1) 1928,1929 సంవత్సరములలో సైమన్ కమీషన్ భారతదేశానికి వచ్చెను (2) భారతదేశానికి అధినివేశ స్వరాజ్యము వచ్చునను ఆశాభావము తలెత్తెను (3) జాతీయ కాంగ్రెస్సు మిగత రాజకీయపార్టీలు కలసి మోతీలాల్ నెహ్రూ ఆద్వర్యములో భారతదేశ రాజ్యాంగము ముసాయిదా ప్రతి నిర్మించెను. (4) మహ్మద్ అలీ జిన్నాహ కోరిన 14 అంశములు (5) మహాత్మా గాంధీ జీ 1930 మార్చిలో స్వరాజ్య పోరాటములో భాగముగా ఉప్పు సత్యాగ్రహం ఉద్యమంగా ప్రారాంభము చేసి దండికి పాదయాత్ర (6) ఇర్విన్ పరిపాలనా కాలమున లండన్ నగరములో రౌండ్ టెేబుల్ సమావేశములు జరిగినవి. నవంబరు 1930 లో మొదటి రౌండ్ టేబుల్ సమావేశము. జాతీయ కాంగ్రెస్సు ఉపస్థితికాలేదు. రెండవ రౌండ్ టేబుల్ సమావేశము సెప్టంబరు 1931 లో గాందీ-ఇర్విన్ సంధి వడంబడికలవలన మహాత్మా గాంధీ ఉపస్థితి (7) లాలా లజపతి రాయ్ మరణించెను, భగత్ సింగ్ మరి యిద్దరు ఉగ్రవాద స్వాతంత్ర్యసమరయోధులు ఉరితీయబడెను (మార్చి 1931) (8) గాంధీ-ఇర్విన్ సంధి (Gandhi-Irwin Pact) అనబడు వడంబడిక మార్చి 1931 లో జరిగింది. లార్డు ఇర్విన్ వైస్రాయి కార్యకాలములోని ఈ ఎనిమిది ప్రముఖమైన బ్రిటిష్ ఇండియా చరిత్రాంశములు.
జీవిత ముఖ్యాంశములు
కెనడాలోని నవోస్కోటియాకు విస్కౌంట్ అను రాజకీయహోదా కలిగిన కుటుంబములో 2వ విస్కౌంట్ ఛార్ల్స వుడ్ కుమారుడు లార్డు ఇర్విన్. ఇతని జీవిత కాలం (1881-1959). ఇంగ్లండు లోని ఈటన్ లోనూ ఆక్సఫొర్డు విద్యాసంస్థలలో విద్యాభ్యాసము చేసి 1910 నుండి 1925 వరకూ బ్రిటిష్పార్లమెంటు సభ్యుడుగా ఇంగ్లండు లోని కన్సరవేటివ్ రాజకీయపార్టీలో నుండెను. 1934లో తండ్రితదనంతరం విస్కౌంట్ ఆఫ్ హెలిఫాక్స్ గా రాజకీయ హోదా కలిగెను ( అంతకు ముందు ఎరల్ (Earlf of Halifax) అను హోదా కలిగియుండెను). లార్డు ఇర్విన్ జీవితకాలములో అనేక పదవీ బాధ్యతలు స్వీకరించి గొప్ప అనభవము పలుకుబడి కలిగియుండెను. మొదిటి ప్రపంచ యుద్ధము (1914-1916) లో అసైనిక అధికారబాధ్యతలు వహించి మేజర్ స్థాయి అధికారిగానయ్యెను. భారతదేశానికి వైస్రాయిగా 1926 నుండి 1931 దాకా చేసినతరువాత 1932 లో ఇంగ్లండులో విద్య కార్యలోచన సభ ( ఎడ్యుకేషన్ బోర్డు) కు అధ్యక్షునిగాను 1933లో ఆక్సఫర్డు విశ్వవిద్యాలయమునకు ఛాన్సలర్ గనూ, స్వల్పకాలము యుధ్ద వ్యవహారాల మంత్రిగ కూడా బాధ్యతలు నిర్వహించెను. రెండవ ప్రపంచ యుద్దకాలములో (1938-1945) చేంబర్లేన్ (Neville Chamberlain), విన్స్టన్ చర్చిల్ (Winston Churchill) బ్రిటిష్ ప్రధాన మంత్రులుగా నుండినప్పుడు లార్డు ఇర్విన్ విదేశాంగ మంత్రిగా 1938-41 నుం డెను. రెండవ ప్రపంచయుద్ధం మొదలైన తొలిరోజులలో జర్మనీదేశ నిరంకుశ పాలకుడైన అడాల్ఫ్ హిట్లర్ ( హిట్లర్ ) తో శాంతియుత పరిష్కార సూత్రము ఘోషించి యుండుటవలన 1939 వరకూ చెర్చిల్ అభిమతాలతో విభేదములేర్పడినవి. ఛేంబర్లేన్ ప్రధానమంత్రిత్వము తరువాత లార్డు ఇర్విన్ కు ప్రధానమంత్రిగా బ్రిటిష్ రాజైన జార్జి యొక్క ఆమోదముకూడా యుండినప్పటికీ లార్డు ఇర్విన్ ఆ యుద్దపరిస్థితులలో లేబర్ పార్టీకి చెందిన విన్స్టన్ చెర్చిల్ ఆ పదవికి తగినవాడని కన్సర్వేటివ్ పార్టీ సభ్యులను వప్పించిన విశాలహృదయుడు. విన్స్టన్ చెర్చిల్ ప్రభుత్వం కార్యకాలములో రెండవ ప్రపంచయుద్ద సమయములో వార్ కేబినెట్ లో నుండిన ఇద్దరేయిద్దరు కన్సరవేటివ్పార్టీ సభ్యులలో లార్డు ఇర్విన్ ఒకడు. తదుపరి 1941 నుండి 1946 దాకా అమెరికాలో బ్రిటన్ రాజదూతగా యుండెను. 1946 లో పూర్తిగా రాజకీయములనుండి విరమించి షెఫీల్డ్ విశ్వవిద్యాలయమునకు ఛాన్సలర్ గాచేసి 1959 డిసెంబరులో మరణించాడు. ఇర్విన్ సతీమణి డొరొతి ఇర్విన్ పేరట ఢిల్లీలో 1931 లో నెలకొల్పిన లేడీఇర్విన్ కాలేజి ఇప్పటికీ ఇర్విన పరిపాలనా కాలపు చిహ్నముగానున్నది.
బయటి లింకులు
https://en.wikipedia.org/wiki/Edward_Wood,_1st_Earl_of_Halifax
మూలాలు
వర్గం:భారతదేశంలో బ్రిటిషు పాలన
వేలుపిళ్లై ప్రభాకరన్
వేలుపిళ్లై ప్రభాకరన్ (ఆంగ్లం: Velupillai Prabhakaran) తమిళం:(வேலுப்பிள்ளை பிரபாகரன்); తమిళ ఉచ్చారణ:( 26 నవంబర్ 1954 - 18 మే 2009) తమిళ తీవ్రవాది, ఒక తమిళ గెరిల్లా స్వాతంత్ర్య సమరయోధుడు. "తలైవర్" (నాయకుడు) గా ప్రశంసించబడిన అతను శ్రీలంక ఉత్తర, తూర్పున స్వతంత్ర తమిళ రాజ్యాన్ని సృష్టించడానికి ప్రయత్నించిన ఒక ఉగ్రవాద సంస్థ అయిన లిబరేషన్ టైగర్స్ ఆఫ్ తమిళ ఈలం (ఎల్టిటిఇ) వ్యవస్థాపకుడు నాయకుడు. శ్రీలంక తమిళ ప్రజలకు స్వతంత్ర రాజ్యాన్ని సృష్టించడానికి ఎల్‌టిటిఇ 25 సంవత్సరాలకు పైగా శ్రీలంకలో యుద్ధం చేసింది. శ్రీలంకలోని జాఫ్నా ద్వీపకల్పంలోని ఉత్తర తీరంలో ఉన్న వాల్వెట్టిటురై అనే పట్టణంలో జన్మించిన నలుగురు పిల్లలలో ప్రభాకరన్ చిన్నవాడు. శ్రీలంకలో తమిళ సంస్కృతి సాహిత్యం ముఖ్యమైన మనిషిలో గుండె లాగా(హృదయంగా) పరిగణించబడుతున్న జాఫ్నా ప్రాంతం, పెరుగుతున్న తమిళ జాతీయ ఉద్యమంతో కేంద్రీకృతమై ఉంది, ఇది సింహళుల ఆధిపత్య శ్రీలంక ప్రభుత్వం సింహళ పౌరులు తమపై వివక్షను నిరసిస్తూ తమిళులకు స్వయంప్రతిపత్తిని పిలుపునిచ్చింది 1948 లో బ్రిటన్. 1976 లో స్థాపించబడిన ఎల్టిటిఇ 1983 లో జాఫ్నా వెలుపల శ్రీలంక సైన్యం పెట్రోలింగ్ను మెరుపుదాడికి గురిచేసిన తరువాత ప్రాముఖ్యతను సంతరించుకుంది, ఫలితంగా 13 మంది సైనికులు మరణించారు. ఈ ఆకస్మిక దాడి, తరువాతి హింసతో పాటు వేలాది మంది తమిళ పౌరులు మరణించారు, సాధారణంగా శ్రీలంక అంతర్యుద్ధం ప్రారంభంగా పరిగణించబడుతుంది. భారత సైన్యం (ఐపికెఎఫ్) జోక్యంతో సహా అనేక సంవత్సరాల పోరాటం తరువాత, 2001 లో అంతర్జాతీయ మధ్యవర్తిత్వం తరువాత ఈ వివాదం ఆగిపోయింది. అప్పటికి, కేవలం తమిళ టైగర్స్ అని పిలవబడే ఎల్‌టిటిఇ, పెద్ద మొత్తంలో భూమిని స్వాధీన పరచుకుని ఉంది, దేశం ఉత్తర తూర్పు, ప్రభాకరన్ దాని నాయకుడిగా పనిచేస్తూ నడుపుతున్నారు. తమిళ ప్రతిఘటన ఉద్యమంలో ముఖ్యమైన వ్యక్తి విప్లవకారుడు, ప్రభాకరన్ శ్రీలంక తమిళ ప్రజలకు అమరవీరుడిగా బావిస్తారు, కాని విమర్శకులు అతను అత్యంత క్రూరమైన అధునాతన తిరుగుబాటులలో ఒకదాన్ని సృష్టించాడని, రాజకీయ ఉగ్రవాద గ్రూపులను ప్రభావితం చేయటానికి అనేక వ్యూహాలతో ప్రపంచవ్యాప్తంగా అతను ముందుకొచ్చిన ఉగ్రవాది అని. ఏది ఏమయినప్పటికీ, అహింసా మార్గాలు పనికిరానివి వాడుకలో లేవని గమనించిన తరువాత మాత్రమే తాను విప్లవ మార్గాలను ఎంచుకున్నానని ప్రభాకరన్ వాదించాడు, ముఖ్యంగా 1987 లో తమిళ ఈలం విప్లవకారుడు తిలీపాన్ ఆమరణ నిరాహార దీక్ష తరువాత దాని లక్ష్యం వైపు ఎటువంటి ప్రభావం చూపలేదు. బ్రిటిష్ సామ్రాజ్యంతో పోరాడిన ప్రముఖ భారతీయ జాతీయవాదులు సుభాస్ చంద్రబోస్, భగత్ సింగ్ లచే ప్రభావితమైన ప్రభాకరన్ నెపోలియన్ అలెగ్జాండర్ ది గ్రేట్ చేత ఆకర్షితుడయ్యాడు. తన లక్ష్యం 'విప్లవాత్మక సోషలిజం సమతౌల్య సమాజం సృష్టి' అని ప్రకటించారు..
ఎల్‌టిటిఇ స్థాపన
ఎడమ|thumb 1970 ల ప్రారంభంలో సిరిమావో బండరనాయకే యునైటెడ్ ఫ్రంట్ ప్రభుత్వం ప్రామాణికీకరణ విధానాన్ని ప్రవేశపెట్టింది, ఇది విశ్వవిద్యాలయ ప్రవేశానికి ప్రమాణాలను తమిళుల కంటే సింహళీయులకు తక్కువగా చేసింది. ఈ చట్టాన్ని ఎదుర్కోవడానికి పలు సంస్థలు తమిళ విద్యార్థులు ఏర్పాటు చేశారు. 15 సంవత్సరాల వయస్సులో ఉన్న ప్రభాకరన్, పాఠశాల నుండి తప్పుకున్నాడు సెల్వరాజా యోగాచంద్రన్ (కుట్టిమణి అని పిలుస్తారు) కుట్టిమణి, పొన్నూతురై శివకుమారన్ ఇతర తిరుగుబాటుదారులతో కలిసి ప్రభాకరన్ 1970 లో సత్యసీలన్ అనే విద్యార్థి ఏర్పాటు చేసిన తమిళ మనవర్ పెరవైలో చేరారు. ఈ బృందంలో తమిళ యువకులు ఉన్నారు, విద్యార్థుల హక్కులను న్యాయమైన నమోదు కోసం వాదించారు. 1973 లో, ప్రభాకరన్ చెట్టి తనబాలసింగంతో జతకట్టారు, తమిళ మానవర్ పెరవై కొంత భాగాన్ని తమిళ న్యూ టైగర్స్ (టిఎన్టి) ఏర్పాటు చేశారు. జాఫ్నాలోని దురైప్ప స్టేడియంలో జాఫ్నా మేయర్ ఆల్ఫ్రెడ్ దురైప్పాను హత్య చేసే ప్రయత్నంలో వారి మొదటి దాడి జరిగింది. సిరిమావో బండరనాయకేకు విధేయుడైన శ్రీలంక ఫ్రీడమ్ పార్టీ సభ్యుడు, దురయప్పను తమిళ ప్రజలు దేశద్రోహిగా చూశారు. ఈ ప్రయత్నంలో విఫలమైన ప్రభాకరన్, జూలై 27, 1975 న పొన్నలైలోని ఒక హిందూ దేవాలయంలో సందర్శనలో ఉన్న దురైప్పను కాల్చి చంపగలిగాడు. 5 మే 1976 న, TNT ను లిబరేషన్ టైగర్స్ ఆఫ్ తమిళ ఈలం (LTTE) గా మార్చారు, దీనిని సాధారణంగా తమిళ టైగర్స్ అని పిలుస్తారు. thumb|ఎల్‌టిటిఇల సముద్రము టైగర్స్ విభాగం
ఈలం యుద్ధం I.
1980 ల నాటికి ఎల్‌టిటిఇ పోలీసు సైనిక దళాలపై మరింత దాడులకు పాల్పడింది. 23 జూలై 1983 న, ఎల్‌టిటిఇ ఒక సైన్యం పెట్రోలింగ్‌ను దాడి చేసి, శ్రీలంకలోని తిరునెల్వేలిలో 13 మంది శ్రీలంక సైనికులను హతమార్చింది. దీనికి ప్రతిస్పందనగా, ప్రభుత్వ ప్రాయోజిత తమిళ వ్యతిరేక అల్లర్లలో ఒకటి ఫలితంగా తమిళ ఇళ్ళు దుకాణాలు ధ్వంసమయ్యాయి, వందలాది మంది తమిళులు మరణించారు 1,50,000 మంది తమిళులు నిరాశ్రయులయ్యారు. అల్లర్ల ఫలితంగా అనేక మంది తమిళులు ఎల్‌టిటిఇలో చేరారు, ఎల్‌టిటిఇ ఈలం యుద్ధం I ప్రారంభమైంది. ప్రభాకరన్ శ్రీలంకలో మోస్ట్ వాంటెడ్ వ్యక్తి కావడంతో, అతను 1984 లో ఇలా అన్నాడు, "శత్రువు చేత సజీవంగా పట్టుబడకుండా గౌరవంగా చనిపోవటానికి నేను ఇష్టపడతాను." ప్రభాకరన్ తన మొదటి ప్రసంగాన్ని 4 ఆగస్టు 1987 న నిర్వహించారు ఎల్‌టిటిఇ స్థితిని వివరిస్తూ 1,00,000 మందికి పైగా ప్రజల ముందు సుతుమలై అమ్మన్ ఆలయంలో. ఈ ప్రసంగం శ్రీలంక తమిళ జాతీయవాదంలో చారిత్రాత్మక మలుపుగా కనిపిస్తుంది. అదే సంవత్సరంలో, ఆసియావీక్ ప్రభాకరన్‌ను విప్లవకారుడు చే గువేరాతో పోల్చారు, న్యూస్‌వీక్ అతన్ని "లెజెండ్ అంశాలు" అని పిలిచింది.
రాజీవ్ గాంధీ హత్య
1991 లో భారత మాజీ ప్రధాని రాజీవ్ గాంధీ హత్యలో ఎల్‌టిటిఇ సంబంధం ఉందని ఆరోపించారు, వారు పాల్గొనడాన్ని ఖండించారు, ఈ సంఘటన తమపై అంతర్జాతీయ కుట్రగా ఆరోపించారు. టాడా కోర్టు అరెస్ట్ వారెంట్ జారీ చేసింది రాజీవ్ గాంధీ హత్యకు కుట్ర పన్నారు. 2010 అక్టోబర్‌లో ప్రభాకరన్‌పై ఉన్న అభియోగాలను అతని మరణ అనంతరం టాడా కోర్టు ఎత్తివేసింది.
శాంతి చర్చలు
ప్రభాకరన్ మొట్టమొదటి ఏకైక ప్రధాన విలేకరుల సమావేశం 10 ఏప్రిల్ 2002 న కిల్లినోచ్చిలో జరిగింది. ఈ కార్యక్రమానికి స్థానిక విదేశీ మీడియాకు చెందిన 200 మందికి పైగా జర్నలిస్టులు హాజరైనట్లు తెలిసింది, ఈ కార్యక్రమానికి ముందు వారు 10 గంటల సెక్యూరిటీ స్క్రీనింగ్ ద్వారా వెళ్ళవలసి వచ్చింది. ఈ కార్యక్రమంలో అంటోన్ బాలసింహం ఎల్‌టిటిఇ నాయకుడిని తమిళ ఈలం అధ్యక్షుడుగా పరిచయం చేశారు. " పూర్వ శాంతి ప్రక్రియ పట్ల ఎల్‌టిటిఇ నిబద్ధత గురించి అనేక ప్రశ్నలు అడిగారు ప్రభాకరన్, డాక్టర్ అంటోన్ బాలసింహం సంయుక్తంగా ప్రశ్నలకు సమాధానమిచ్చారు. రాజీవ్ గాంధీ హత్యలో అతని ప్రమేయం గురించి పదేపదే అడిగిన ప్రశ్నలకు బాలసింగం, ప్రభాకరన్ ఇద్దరూ దీనిని "విషాద సంఘటన" అని "10 సంవత్సరాల క్రితం జరిగిన ఒక సంఘటనను త్రవ్వవద్దని" వారు పత్రికలను అభ్యర్థించారు. తమిళ ఈలం డిమాండ్‌ను వదులుకోవడానికి తమిళ ప్రజల పరిస్థితి మెరుగుపడలేదని ఇంటర్వ్యూలో ఆయన పేర్కొన్నారు. "మూడు ప్రాథమిక అంశాలు ఉన్నాయి. అంటే తమిళ మాతృభూమి, తమిళ జాతీయత స్వయం నిర్ణయాధికారం తమిళం. ఇవి తమిళ ప్రజల ప్రాథమిక డిమాండ్లు. ఈ డిమాండ్లు అంగీకరించిన తర్వాత లేదా వీటిని గుర్తించడం ద్వారా రాజకీయ పరిష్కారం ముందుకొస్తారు. మూడు ఫండమెంటల్స్ మా ప్రజలు ఈలం కోసం డిమాండ్ను వదులుకోవటానికి మేము పరిశీలిస్తాము. " శాంతి ప్రక్రియ పట్ల వారి నిబద్ధతను పునరుద్ఘాటించిన అనేక ప్రశ్నలకు ప్రభాకరన్ కూడా సమాధానమిచ్చారు, "మేము శాంతి ప్రక్రియకు హృదయపూర్వకంగా కట్టుబడి ఉన్నాము. శాంతికి మేము హృదయపూర్వకంగా కట్టుబడి ఉన్నందున, మేము నాలుగు నెలల విరమణను కొనసాగించాము" శ్రీలంక, భారతదేశం ఎల్‌టిటిఇని నిషేధించడంలో, భారత ప్రభుత్వం ఎల్‌టిటిఇపై నిషేధాన్ని ఎత్తివేయాలని మేము కోరుకుంటున్నాము. తమిళ ఈలం ఎల్‌టిటిఇ డిమాండ్ మాత్రమే కాదు, తమిళ ప్రజల డిమాండ్ కూడా అని ఆయన అన్నారు. శాంతి చర్చలు చివరికి విఫలం అయ్యాయి, శ్రీలంక సైన్యం 2006 లో ఎల్‌టిటిఇ ని ఓడించడానికి సైనిక ఎదురుదాడి ప్రారంభించింది.
2008-2009 శ్రీలంక సైన్యం దాడి
ఈ ప్రయత్నంలో శాంతి ప్రక్రియ విఫలమైన ప్రభాకరన్ శ్రీలంక మిలటరీ ప్రభుత్వంతో ఎల్‌టిటిఇపై యుద్ధం ప్రారంభమైంది, 3 సంవత్సరాల పాటు యుద్ధం సాగింది, వేలాది మంది ఎల్టీటీఈ తీవ్రవాదులు మరణించారు, అనంతరం 2009 చివరి రోజులలో శ్రీలంక మిలిటరీ చివరి ఎల్‌టిటిఇ ఆధీనంలో ఉన్న భూభాగంలోకి వేగంగా ముందుకు వచ్చినప్పుడు, ప్రభాకరన్ అతని అగ్ర నాయకత్వం ముల్లైటివులోని వెల్లముల్లివాయికల్‌ ప్రాంతంలో ఉన్నారు. కొద్ది రోజుల పాటు ఎల్‌టిటిఇ, శ్రీలంక సైన్యం మధ్య భీకర పోరాటం జరిగింది. 18 మే 2009 న ప్రభాకరన్ కుమారుడు చార్లెస్ ఆంథోనీ సైన్యం రక్షణను విచ్ఛిన్నం చేయడానికి ప్రయత్నించారు, కానీ అది విజయవంతం కాలేదు. సుమారు 100 మంది ఎల్‌టిటిఇ తీవ్రవాదులతో పాటు ఆయన మరణించారు. అతని వద్ద 12 మిలియన్ రూపాయలను దళాలు కనుగొన్నాయి. 19 మే 2009 వరకు పోరాటం కొనసాగింది. ఎల్‌టిటిఇ యోధులందరూ యుద్ధంలో మరణించడంతో కాల్పులు ఆగిపోయాయి. మిలిటరీ దళాలు మృతదేహాలను సేకరించడం ప్రారంభించాయి. ఈసారి, శ్రీలంక ఆర్మీ టాస్క్ ఫోర్స్ VIII కి మడ అడవుల మధ్య తేలియాడుతున్న మృతదేహాన్ని ఒడ్డుకు తీసుకువచ్చిన తరువాత, కల్నల్ రవిప్రియ దీనిని ఎల్‌టిటిఇ నాయకుడిగా గుర్తించారు. శరీరంతో పాటు 001, రెండు పిస్టల్స్, టెలిస్కోపిక్, T56 రైఫిల్, శాటిలైట్ ఫోన్ డయాబెటిక్ ఔషధంతో నిండిన ఒక డబ్బాను గుర్తించారు. ఆర్మీ కమాండర్ శరత్ ఫోన్‌సేకా ప్రభాకరన్ మరణాన్ని టీవీలో అధికారికంగా ప్రకటించారు. అతని మృతదేహాన్ని స్వర్ణవహినిలో చూపించారు. ప్రభాకరన్ గుర్తింపును అతని మాజీ విశ్వసనీయ కరుణ అమ్మాన్ అతని కుమారుడి నుండి జన్యు పదార్ధాలకు వ్యతిరేకంగా DNA పరీక్ష ద్వారా ధృవీకరించారు, అతను శ్రీలంక మిలటరీ చేత చంపబడ్డాడు. అతని మరణం భారీ తలనొప్పి కారణంగా సంభవించిందని, అతని మరణంపై అనేక వాదనలు వచ్చాయని అతని మరణం అతిదగ్గరి నుండి తుపాకితో కాల్చిన కారణంగా జరిగిందని ఆరోపించారు. అతన్ని ఉరితీసినట్లు ఆరోపణలు కూడా ఉన్నాయి, ఈ వాదనను శ్రీలంక అధికారులు తీవ్రంగా ఖండించారు. కరుణ అమ్మాన్ ప్రభాకరన్ తనను తాను కాల్చుకున్నాడని పేర్కొన్నాడు, కాని అది గాయం ష్రాప్నెల్ నుండి నిష్క్రమణ గాయం లేకపోవడాన్ని పేర్కొంటూ తిరస్కరించాడు. ఒక వారం తరువాత, కొత్త తమిళ టైగర్ నాయకుడు, సెల్వరస పత్మనాథన్, ప్రభాకరన్ చనిపోయాడని ఒప్పుకున్నాడు. ప్రభాకరన్ మరణించినట్లు "మా సాయుధ పోరాటం ఆపివేయాలని మేము నిర్ణయించుకున్నాము. పోగొట్టుకున్న ప్రాణాలకు మా విచారం మాత్రమే మనం ఎక్కువ కాలం నిలబడలేకపోయాము" అని టైగర్స్ అంతర్జాతీయ సంబంధాల చీఫ్ సెల్వరస పఠ్మనాథన్ రాశారు.
కుటుంబం
మే 2009 లో ప్రభాకరన్ కుటుంబంలో మిగిలిన సభ్యులు ఆచూకీ గురించి సమాచారం లేదని సైనిక ప్రతినిధి ఉదయ నానాయక్కర పేర్కొన్నారు. ప్రభాకరన్ కుటుంబం మొత్తం తుడిచిపెట్టుకుపోయిందని వేలుపిళ్లై ప్రభాకరన్ తల్లిదండ్రులు, తిరువెంకడం వేలుపిళ్లై పార్వతి, వారి 70 వ దశకంలో, వావునియా పట్టణానికి సమీపంలో ఉన్న నిరాశ్రయుల కోసం మేనిక్ ఫార్మ్ క్యాంప్‌లో అదుపులోకి తీసుకున్నారు. శ్రీలంక మిలటరీ ప్రభుత్వం వారిని విచారించవద్దని, హాని చేయవద్దని ప్రజలకు హామీ ఇచ్చింది. జనవరి 2010 లో మిస్టర్ వెల్లూపిళ్ళై మరణించే వరకు ప్రభాకరన్ తల్లిదండ్రులను శ్రీలంక సైనిక అదుపులోకి తీసుకున్నారు.
మూలాలు
వర్గం:విదేశీయులు వర్గం:నేరస్తులు వర్గం:అంతర్జాతీయ నేరస్తులు వర్గం:ప్రజలు
సాహిబ్ సింగ్
ప్రొఫెసర్ సాహిబ్ సింగ్ (16 ఫిబ్రవరి 1892 – 29 అక్టోబరు 1977) సిక్కు పండితుడు, వ్యాకరణవేత్త, రచయిత,  వేదాంత వేత్త. ఆయన హిందూ కుటుంబంలో జన్మించారు. ఆయన తండ్రి హిరానంద్. ఆయన అసలు పేరు నాథూ రామ్.
తొలినాళ్ళ జీవితం
చిన్నప్పుడు నాథూ రామ్ ను పంజాబీ ముస్లిం కవి హషిం కొడుకు హయత్ షా దగ్గర పర్షియన్ భాష నేర్చుకునేవారు.
ఆయన ప్రాథమిక స్థాయిలో చదువుకునేటప్పుడు సిక్కు సైనికులను చూసి వారిలా జుట్టు పెంచుకోవాలనుకునేవారు. 1906లో తొమ్మిదో తరగతి చదువుకునేటప్పుడు అమృతధరీ అయి, సిక్కుగా మారారు ఆయన. అప్పుడే తన పేరు సాహిబ్ సింగ్ గా మార్చుకోవాలనుకున్నారు. అప్పట్నుంచీ ఆయనకు పర్షియన్ భాష నేర్పించడం మానేసి, సంస్కృతం నేర్పించారు ఆయన తండ్రి. అలా నేర్చుకున్న సంస్కృతం గురు గ్రంథ్ సాహిబ్ అర్ధం చేసుకోవడానికి బాగా ఉపయోగపడింది.
తరువాతి జీవితం
పదవ తరగతి అయిన తరువాత తపాలా శాఖలో ఉద్యోగానికి దరఖాస్తు చేసుకున్నారు సాహిబ్. ఆ ఉద్యోగం వచ్చిన వెళ్ళి చేరడానికి దారి ఖర్చులకు డబ్బులు లేక, వారి ఇంటి పనిమనిషి వద్ద 20 రూపాయలు అప్పు తీసుకుని, వెళ్ళి ఉద్యోగంలో చేరారు.
తరువాత కొద్ది కాలానికే పై చదువులు చదవాలన్న కోరిక బలపడుతూ వచ్చింది. కానీ సరపడా డబ్బు లేక ఆగిపోయారు. కొన్నాళ్ళకు పండిత్ వెస్త ప్రసాద్ అనే ఉపాధ్యాయుణ్ణి కలుసుకున్నారు సాహిబ్ సింగ్.
ఆయన ఎఫ్.ఎ, ఎం.ఎ చదివారు. ఆ తరువాత ఫ్రక్కా కళాశాలలోనూ, గుజ్రన్ వాలా ఖల్సా కళాశాలలోనూ పనిచేశారు. ఈ కళాశాలలోనే బవ హరకృష్ణ్ సింగ్, భాయ్ జోధ్ సింగ్ లను కలుసుకున్నారు. ఆ సమయంలో ఆయన ఆర్థిక స్థితి మెరుగుపడి, ఆంతకు ముందు అప్పులు తీర్చగలిగారు.
ఉద్యోగాలు
తండ్రి చనిపోయిన తరువాత ఆయన ఆర్థిక పరిస్థితి దిగజారింది. ఆ తరువాత లాహోర్ లోని ద్యాల్ సింగ్ కళాశాలలో డిగ్రీ చదివారు. ఆ తరువాత 1917లో గుజ్రన్ వాలాలోని గురు నానక్ ఖల్సా కళాశాలలో సంస్కృత ఉపాధ్యాయునిగా చేరారు సాహిబ్ సింగ్. 1921లో ఎస్.జి.పి.సికి అసిస్టెంట్ జనరల్ సెక్రట్రీ అయ్యారు సాహిబ్. 1922లో గురు కా బాగ్ మోర్చా ఉద్యమంలో పాల్గొని జైలుకెళ్ళారు. 1923లో జైతో మోర్చాలో పాల్గొన్నందుకు తిరిగి అరెస్టు అయ్యారు ఆయన. 1927లో తిరిగి గుజ్రన్ వాలా కళాశాలలో చేరి, 1936వరకు అదే ఉద్యోగంలో ఉన్నారు. ఆ తరువాత అమృత్ సర్ లోని ఖల్సా కళాశాలలో  పంజాబీ ఉపాధ్యాయునిగా చేరారు. అక్కడ సిక్కు పండితులు ప్రొఫెసర్ తేజ సింగ్, ప్రొఫెసర్ గండ సింగ్, భాయ్ వీరం సింగ్, ప్రొఫెసర్ మోహన్ సింగ్ జీ లను కలుసుకున్నారు సాహిబ్. 1952లో ఉద్యోగ విరమణ చేసి, అమృత్ సర్ లోని షాహీద్ మిషనరీ కళాశాలలో ప్రిన్సిపల్ గా పనిచేశారు. 1962లో ఆయన కుమారుడు సిధ్వన్ బెట్ పటియాలా కు ట్రాన్స్ ఫర్  కావడంతో ఆ ఉద్యోగం వదిలి సాహిబ్ పటియాలా వచ్చేశారు. అక్కడ  గురుమత్ కళాశాలలో క్లాసులు చెప్పారు కొన్నాళ్ళు. 1971లో పటియాలాలోని పంజాబీ విశ్వవిద్యాలయం ఆయనకు సాహిత్యంలో  డాక్టరేట్ ఇచ్చి గౌరవించింది.
రచనలు
సాహిబ్ సింగ్ ఎక్కువగా పంజాబీ భాషలో ఎన్నో పుస్తకాలు  రాశారు. ఆ పుస్తకాలను ఇంగ్లీష్, హిందీ భాషల్లో అనువాదం అయ్యాయి.
References
వర్గం:1892 జననాలు వర్గం:1977 మరణాలు
తోట సీతారామలక్ష్మి
తోట సీతారామలక్ష్మి, (జననం 1951, సెప్టెంబరు 12) ఆంధ్రప్రదేశ్ రాష్ట్రం, పశ్చిమ గోదావరి జిల్లా, ఉండి మండలం, ఉప్పులూరు గ్రామంలో జన్మించింది. తెలుగు దేశం పార్టీకి చెందిన ఒక భారతీయ రాజకీయ నాయకురాలు. ఆమె ఆంధ్రప్రదేశ్ నుండి భారత పార్లమెంటు సభ్యురాలిగా (రాజ్యసభ) ప్రాతినిధ్యం వహించింది.
పార్లెమెంటు సభ్యురాలిగా అయ్యే ముందు ఆమె 2005 నుండి 2010 వరకు భీమవరం పురపాలక సంఘం చైర్‌పర్సన్‌గా తన సేవలందించింది. ఆమె 2009 నుండి ఆంధ్రప్రదేశ్ లోని పశ్చిమగోదావరి జిల్లాకు తెలుగుదేశం పార్టీఅధ్యక్షురాలిగా పనిచేసింది. ఆమె ఎంపిగా పదవీకాలం 2014 ఏప్రిల్ 10 నుండి 9 ఏప్రిల్ 2020 ఏప్రిల్ 9 వరకు కొనసాగింది. ఆమెకు నలుగురు కుమార్తెలు, ఒక కుమారుడు.
మూలాలు
వర్గం:పశ్చిమ గోదావరి జిల్లాకు చెందిన మహిళా రాజ్యసభ సభ్యులు వర్గం:1951 జననాలు వర్గం:జీవిస్తున్న ప్రజలు వర్గం:తెలుగుదేశం పార్టీ రాజకీయ నాయకులు
మెంథా
మెంథా (లాటిన్ Mentha) పుష్పించే మొక్కలలొ లామియేసి కుటుంబంలోని ప్రజాతి.
జాతులు
The list below includes all of the taxa that have been recognized as species in recent works on Mentha. No author has recognized all of them. As with all Biological classifications of plants, this list can go out of date at a moment's notice. Common names are also given for species that have them. Synonyms, along with cultivars and varieties are given in articles on the species.
జింద్
హర్యానా రాష్ట్రం లోని పురాతన నగరాల్లో జింద్ ఒకటి. ఇది జింద్ జిల్లాకు ముఖ్య పట్టణం. పట్టణం లోని పర్యాటక ప్రాధాన్యత కలిగిన స్థలాల్లో రాణి తలాబ్ ఒకటి. పాండు -పిండారా, రామ్‌రాయ్‌లు మతపరమైన దర్శనీయ క్షేత్రాలు. అమావాస్య సమయంలో పవిత్ర స్నానం చేసేందుకు భక్తులు ఈ క్షేత్రాలకు వస్తూంటారు
జింద్ కోటను సా.శ. 1776 లో సిద్దూ జాట్ పాలకుడు మహారాజా గజ్‌పత్ సింగ్ నిర్మించాడు. నర్వానా, జులానా, ఉచనాలు జింద్‌ జిల్లాలో వేగంగా అభివృద్ధి చెందుతున్న పట్టణాలు.
శబ్దవ్యుత్పత్తి
మహాభారత యుద్ధానికి ముందు పాండవులు ఆరాధించిన జయంతుని (ఇంద్ర) పేరు మీద ఈ పట్టణానికి జయంతపుర అని పేరు పెట్టారు. పాండవులు జయంతి దేవి (విజయాల దేవత, ఇంద్రుని స్త్రీ రూపం) గౌరవార్థం జయంతి దేవి ఆలయాన్ని నిర్మించారని ప్రజల నమ్మకం. వారు విజయం కోసం ప్రార్థనలు చేసి, ఆపై కౌరవులతో యుద్ధం ప్రారంభించారు. ఆలయం చుట్టూ ఈ పట్టణాన్ని నిర్మించారు. దీనికి జయంతిపురి (జయంతి దేవి నివాసం) అని పేరు పెట్టారు. తరువాత దీనిని జింద్ అని మార్చారు.
మహారాజా రంజీత్ సింగ్ చిన్నరాణి, దులీప్ సింగ్ తల్లి అయిన జింద్ కౌర్‌కు ఈ పట్టణం పేరే పెట్టారు. ఆమె ఇక్కడికి సమీపంలో ఉన్న ప్రాంతానికి చెందినదే.
చరిత్ర
ఫూల్ సింగ్ మనవడు, ఫుల్కియన్ మిస్ల్ వ్యవస్థాపకుడు మహారాజా గజపత్ సింగ్, సిక్కు సాయుధ దళాలను సమకూర్చుకుని 1763 లో ఆఫ్ఘన్ గవర్నరు జైన్ ఖాన్ నుండి దేశంలోని పెద్ద భూభాగాన్ని స్వాధీనం చేసుకుని స్వతంత్ర సిక్కు రాజ్యాన్ని స్థాపించాడు. ప్రస్తుత జింద్ జిల్లా కూడా అందులో భాగమే. 1775 లో జింద్ ను తన రాజ్యానికి రాజధానిగా చేసుకున్నాడు. తరువాత రాజా సంగత్ సింగ్ (1822 నుండి 1834 వరకు పాలించాడు) జింద్ స్థానంలో సంగ్రూర్ను రాజధానిగా చేసుకున్నాడు. స్వాతంత్ర్యం తరువాత, జింద్ రాజ్యం భారత యూనియన్‌లో విలీనమైంది.
ఈ జిల్లా 1948 జూలై 15 న పెప్సు లోని సంగ్రూర్ జిల్లాలో భాగమైంది. 1966 నవంబరు 1 న, సంగ్రూర్ జిల్లాను రెండుగా విభజించి, జింద్ ముఖ్య పట్టణంగా జింద్ జిల్లాను ఏర్పాటు చేసారు.
భౌగోళికం
జింద్ 29.32°N, 76.32°W నిర్దేశాంకాల వద్ద, సముద్రమట్టం నుండి 227 మీటర్ల ఎత్తున ఉంది.
రోడ్లు, రైళ్ళు
జింద్ జంక్షన్ రైల్వే స్టేషను, ఢిల్లీ - ఫాజిల్కా, రైలు మార్గం లోని రైల్వే కూడలి. నగరం గుండా వెళ్ళే ఇతర రైలు మార్గాలు జింద్-సఫిడాన్-పానిపట్, జింద్-గోహానా-పానిపట్ మార్గాలు. కొత్తగా రాబోయే రైలు మార్గం జింద్-నార్నాండ్- హన్సీ.
రోడ్డు మార్గాల ద్వారా కూడా జింద్‌కు ఇతర ప్రాంతాలతో చక్కటి రవాణా సౌకర్యాలున్నాయి. ప్రైవేటు యాజమాన్యంలోని బస్సులు జింద్ నుండి కైతల్, నార్వానా, పానిపట్, భివానీ, రోహ్‌తక్, సఫిడాన్, పుండ్రి లకు నడుస్తాయి నగరం నుండి దూర ప్రాంత బస్సు సర్వీసులు కూడా బయల్దేరుతాయి.
మూలాలు
వర్గం:Coordinates on Wikidata
మాయా చతురస్రం
మాయా చతురస్రం (magic square) అనగా రిక్రియేషనల్ మ్యాథమేటిక్స్ లో కొన్ని ప్రత్యేక ధర్మాలు కలిగిన సంఖ్యలతో ఏర్పాటైన ఒక చదరం. ఈ చదరంలో ఏ నిలువ వరుసలోని సంఖ్యలను కూడినా, ఏ అడ్డు వరుసలోని సంఖ్యలను కూడినా, కర్ణాలలోని సంఖ్యలను కూడినా వాటి మొత్తం ఒకే సంఖ్య వస్తుంది. ఈ స్థిర సంఖ్యను మాయా చతురస్ర స్ధిరాంకము M అంటారు.
చతురస్ర స్థిరాంకం
మాయా చతురస్ర స్ధిరాంకమును ఈ క్రింది సూత్రం ద్వారా తెలుసుకొనవచ్చును.
"n" అనగా నిలువు వరుసలు లేక అడ్డు వరుసలు. మాయా చతురస్ర స్ధిరాంకము n = 3, 4, 5, …, వరుసగా:
బేసి గడి మాయా చతురస్రాల వివరాలు ఈ క్రింది పట్టిక చూడండి.
ఉదాహరణ:
తెలుగు పద్యం
తెలుగులో మాయా చతురస్రం మీద ఒక పద్యం వాడుకలో
ఆరున్నొక్కటి ఎనిమిది సారసముగ ఏడు ఐదు సద్గుణ మూడు రెండేసి తొమ్మిదేసి శ్రీరాముముని పేరు చెప్పి చివరకు నాలుగు.
3X3మాయా చతురస్రం
3X3మా య చతురస్రాన్ని తయారు చేసే విధానం మొదట వరుస మధ్య గడి 1 వేయాలి.
నిలువుగా క్రిందకు వెళ్ళి కుడి ప్రక్క గడిలో 2 వేయాలి.
అడ్డంగా వెనక్కు వెళ్ళి పైన గడిలో 3 వేయాలి.
మూలగా తరువాత సంఖ్యను వేయాలి కాని మూలగా ఉన్న గడి ఖాళి లెనపుడు, మూలగా గడి లెనపుడు క్రింద గడిలో తరువాత సంఖ్యను వేయాలి.మూలగా తరువాత సంఖ్యలను వేయాలి.
అడ్డంగా వెనక్కు వెళ్ళి పైన గడిలో తరువాత సంఖ్య వేయాలి.
నిలువుగా క్రిందకు వెళ్ళి కుడి ప్రక్క గడిలో తరువాత సంఖ్య వేయాలి.
5X5 మా య చతురస్రం
5X5 మా య చతురశ్రాన్ని తయారు చేసె విధానం మోదట వరుస మధ్య గడి 1 వేయాలి. నిలువుగా క్రిందకు వెళ్ళి కుడి ప్రక్క గడిలో 2 వేయాలి.మూలగా తరువాత సంఖ్య వేయాలి. అడ్డంగా వెనక్కు వెళ్ళి పైన గడిలో తరువాత సంఖ్య వేయాలి.మూలగా తరువాత సంఖ్యలు వేయాలి కాని మూలగా ఉన్న గడి ఖాళిగా లేనపుడు, మూలగా గడి లెనపుడు క్రింద గడిలో తరువాత సంఖ్యను వేయాలి.మూలగా తరువాత సంఖ్యలను వేయాలి. నిలువుగా క్రిందకు వెళ్ళి కుడి ప్రక్క గడిలో తరువాత సంఖ్య వేయాలి.
అడ్డంగా వెనక్కు వెళ్ళి పైన గడిలో తరువాత సంఖ్య వేయాలి.మూలగా తరువాత సంఖ్యలు వేయాలి కాని మూలగా ఉన్న గడి ఖాళిగా లేనపుడు, మూలగా గడి లెనపుడు క్రింద గడిలో తరువాత సంఖ్యను వేయాలి.మూలగా తరువాత సంఖ్యలను వేయాలి. మూలగా గడి లెనపుడు క్రింద గడిలో తరువాత సంఖ్యను వేయాలి అడ్డంగా వెనక్కు వెళ్ళి పైన గడిలో తరువాత సంఖ్య వేయాలి.
నిలువుగా క్రిందకు వెళ్ళి కుడి ప్రక్క గడిలో తరువాత సంఖ్య వేయాలి.మూలగా తరువాత సంఖ్యలు వేయాలి కాని మూలగా ఉన్న గడి ఖాళిగా లేనపుడు, మూలగా గడి లెనపుడు క్రింద గడిలో తరువాత సంఖ్యను వేయాలి.మూలగా తరువాత సంఖ్యలను వేయాలి. అడ్డంగా వెనక్కు వెళ్ళి పైన గడిలో తరువాత సంఖ్య వేయాలి.మూలగా తరువాత సంఖ్యలు వేయాలి. నిలువుగా క్రిందకు వెళ్ళి కుడి ప్రక్క గడిలో తరువాత సంఖ్య వేయాలి.
ఈ విధంగా 7X7, 9X9 ఏ బేసి గడి మా య చతురశ్రా లైనా తయారు చేయవచ్చును.
భారతదేశం
వేద కాలం నుంచి 3x3 మా య చతురస్రాలు వాడుకలో ఉన్నాయి.భారతదేశం లోఖజురహోలో, పార్శవనాధుడు జైన మందిరంలో ప్రాచుర్యం పొందిన 4x4 మా య చతురస్రాలు ఉన్నాయి. ఇవి పదవ శతాబ్దం నాటివిగా భావిస్తున్నారు.
ఈ పైన ఉదహరించిన 4x4 మాయా చతురస్రాన్ని శుద్ద మాయా చతురస్రం అన వచ్చును. దీని ప్రత్యేకత ఏ 2x2 చతురస్రం మొత్తం, ఏ 3x3 మాయా చతురస్రం మూలలు మొత్తం 4x4 మాయా చతురస్రం లోని నిలువు వరుస, అడ్డు వరుసల మొత్తం 34.
మరింత సమాచారం కోసం
వర్గం:గణిత శాస్త్రము వర్గం:తమాషా లెక్కలు
దరాంగ్ శాసనసభ నియోజకవర్గం
దరాంగ్ శాసనసభ నియోజకవర్గం హిమాచల్ ప్రదేశ్ రాష్ట్రంలోని నియోజకవర్గాలలో ఒకటి. ఈ నియోజకవర్గం మండీ జిల్లా, మండి లోక్‌సభ నియోజకవర్గం పరిధిలోని శాసనసభ నియోజకవర్గాల్లో ఒకటి.
మూలాలు
వర్గం:హిమాచల్ ప్రదేశ్ శాసనసభ నియోజకవర్గాలు
వార్సీ బ్రదర్స్
కవ్వాలి కుటుంబం
జహీర్ అహ్మద్ ఖాన్ వార్సీ కుమారులైన వార్సీ బ్రదర్స్ తమ వారసత్వాన్ని కొనసాగిస్తూ వస్తున్నారు. వార్సీ సోదరుల పూర్వీకుడు మహమ్మద్ సిద్దిక్ ఖాన్ మొఘల్ దర్బార్‌లో గాయకుడిగా ఉండేవాడు. 1857లో మొఘల్ సామ్రాజ్యం పతనమైనపుడు, అతను హైదరాబాదు వచ్చి, నిజాం ఆస్థాన గాయకుడిగా చేరాడు. మహమ్మద్ సిద్దిక్ ఖాన్ తనరస్ ఖాన్ మేనల్లుడు.
సంగీతం
ప్రపంచవ్యాప్తంగా పర్యటనలు చేసి కచేరీలు ఇస్తున్న వార్సీ బ్రదర్స్, వారి వారసత్వాన్ని కొనసాగిస్తూ పేరుపొందారు. అమీర్ ఖుస్రో రాసిన కవ్వాలీలను తమ శాస్త్రీయ శైలీలో ప్రదర్శించారు. హిందూస్తానీ శాస్త్రీయ సంగీతం ఆధారంగా వారి సాంప్రదాయ సుఫియానా కవ్వాలి, గజల్స్, తుమ్రీ, భజనలు వంటివి ప్రదర్శిస్తూ తమ ప్రత్యేకతను చాటుకున్నారు.
అవార్డులు, గుర్తింపు
ఖవ్వాలిలో విశేష కృషిచేసిన వార్లీ బ్రదర్స్ కు 2014లో సంగీత నాటక అకాడమీ అవార్డు వచ్చింది. 2017లో తెలంగాణ ప్రభుత్వం నుండి తెలంగాణ ఆవిర్భావ పురస్కారం అందుకున్నారు. నజీర్ అహ్మద్ ఖాన్ వార్సీ, నసీర్ అహ్మద్ ఖాన్ (వార్సీ బ్రదర్స్) భారతదేశంలోని అనేక నగరాలతో పాటు అనేక ఇతర దేశాలలో కూడా ఖవ్వాలి కచేరీలు చేసారు.
వారు ప్రతి గురువారం అర్ధరాత్రి నుండి నాంపల్లిలోని సయ్యద్ షా యూసుఫుద్దీన్ దర్గాలో ఖవ్వాలి పాడుతుంటారు.
మూలాలు
వర్గం:కేంద్ర సంగీత నాటక అకాడమీ పురస్కార గ్రహీతలు వర్గం:హైదరాబాదు జిల్లా సంగీత విద్వాంసులు వర్గం:సంగీత బృందాలు వర్గం:తెలంగాణ రాష్ట్ర ఆవిర్భావ పురస్కార గ్రహీతలు
ఎం.తుర్కపల్లి (వలిగొండ మండలం)
ఎం.తుర్కపల్లి తెలంగాణ రాష్ట్రం, యాదాద్రి భువనగిరి జిల్లా, వలిగొండ మండలంలోని గ్రామం. మండల కేంద్రం వలిగొండ నుండి 5 కి.మీ.లు, జిల్లా కేంద్రం భువనగిరి పట్టణం నుండి 21 కి.మీ.లు, రాష్ట్ర రాజధాని హైదరాబాదు నుండి 64 కి.మీ.ల దూరంలో ఉంది.
భౌగోళికం
తుర్కపల్లి చుట్టూ దక్షిణం వైపు రామన్నపేట మండలం, తూర్పు వైపు ఆత్మకూర్ (ఎం) మండలం, దక్షిణం వైపు చౌటుప్పల్ మండలం, పశ్చిమాన పోచంపల్లి మండలం ఉన్నాయి. ఇది సముద్ర మట్టానికి 317 మీటర్ల ఎత్తులో ఉంది. ఇక్కడికి సమీపంలో నాగారం (3 కి.మీ.), సుంకిశాల (5 కి.మీ.), గొల్నేపల్లి (5 కి.మీ.), గోకారం (6 కి.మీ.), రెడ్ల రేపాక (6 కి.మీ.) మొదలైన గ్రామాలు ఉన్నాయి.
రవాణా
వలిగొండ రైల్వే స్టేషన్ (1 కి.మీ.) ఇక్కడికి సమీపంలో ఉన్న రైల్వే స్టేషన్. సమీపంలోని భువనగిరి (21 కి.మీ.), రాయగిరి పట్టణాలలో కూడా రైల్వే స్టేషన్‌లు ఉన్నాయి. సికింద్రాబాద్ జంక్షన్ రైల్వే స్టేషను ఇక్కడికి 60 కిలోమీటర్ల దూరంలో ఉన్న ప్రధాన రైల్వే స్టేషన్. భువనగిరి పట్టణాల నుండి ఈ గ్రామానికి రోడ్డు కనెక్టివిటీ ఉంది. తెలంగాణ రాష్ట్ర రోడ్డు రవాణా సంస్థ ఆధ్వర్యంలో చౌటుప్పల్, చిట్యాల, ప్రజ్ఞాపూర్, భువనగిరి ప్రాంతాల నుండి బస్సులు నడుపబడుతున్నాయి.
ఇండియన్ ప్రీమియర్ లీగ్ - 2022
ఇండియన్ ప్రీమియర్ లీగ్ - 2022 దేశవాలీ టీ-20 లీగ్, ఈ టోర్నీ 2022 మార్చి 26 నుండి 2022 మే 29 వరకు జరిగింది. ఐపీఎల్‌ 2022లో రెండు కొత్త జట్ల రాకతో 2022 సీజన్‌ మొత్తం 74 మ్యాచ్‌లతో (లీగ్‌ మ్యాచ్‌లు 70, 4 ప్లే ఆఫ్స్‌ మ్యాచ్‌లు) నిర్వహించింది. ఐపీఎల్‌ 2022లో మొత్తం పది జట్లను రెండు గ్రూప్‌లుగా విభజించారు. ఐపీఎల్‌ 2022కు టాటా గ్రూప్‌ స్పాన్సర్‌గా వ్యవహరించింది.
ఐపీఎల్‌ 15వ సీజన్‌ ఫైనల్‌ మే 29న అహ్మదాబాద్‌లోని నరేంద్ర మోదీ స్టేడియంలో గుజరాత్‌ టైటాన్స్‌, రాజస్తాన్‌ రాయల్స్‌ మధ్య జరిగింది. ఈ మ్యాచులో టాస్‌‌‌‌ గెలిచి మొదట బ్యాటింగ్ చేసిన రాజస్తాన్‌‌‌‌ 20 ఓవర్లలో 130/9 స్కోరు చేసింది. ఆ తర్వాత గుజరాత్‌‌‌‌ 18.1 ఓవర్లలో 133/3 స్కోరు చేసి ఏడు వికెట్ల తేడాతో గెలిచి ఐపీఎల్‌-2022 విజేతగా నిలిచింది.
రికార్డుల్లోకి ఐపీఎల్ జెర్సీ 2022
ఇండియన్ ప్రీమియర్ లీగ్ (ఐపీఎల్) 15వ సీజన్ (2022) ఫైనల్ మ్యాచ్ జరిగిన అహ్మదాబాద్ లోని నరేంద్ర మోదీ స్టేడియంకు ఒక ప్రత్యేకత ఉంది. అది ఏంటంటే ఈ స్టేడియం ప్రపంచంలోనే అతిపెద్ద క్రికెట్ స్టేడియం. ఇందులో 1,32,000 మంది కూర్చుని వీక్షించే వసతి ఉంది. ఇప్పుడు మరో ఘణత సాధించింది. IPL 2022 సందర్భంగా ప్రదర్శించిన 66 X 44 మీటర్ల సైజుతో క్రికెట్ జెర్సీ, అతిపెద్ద క్రికెట్ జెర్సీగా గిన్నిస్ వరల్డ్ రికార్డు కైవసం చేసుకుంది. ఈ జెర్సీలో పది జట్ల లోగోలతో పాటు 15వ సీజన్ ను ప్రతిఫలిస్తూ జెర్సీపై 15వ నంబర్ వేశారు.
ఐపీఎల్ - 2022లో పాల్గొన్న జట్లు & ఆటగాళ్లు
1.ముంబై ఇండియన్స్ : ఇషాన్ కిషన్ (వికెట్ కీపర్), రోహిత్ శర్మ (కెప్టెన్), తిలక్ వర్మ, రమణదీప్ సింగ్, ట్రిస్టన్ స్టబ్స్, టిమ్ డేవిడ్, హృతిక్ షోకీన్, డేనియల్ సామ్స్, కుమార్ కార్తికేయ, జస్ప్రీత్ బుమ్రా, రిలే మెరెడిత్
2.సన్ రైజర్స్ హైదరాబాద్ : కేన్ విలియమ్సన్ (కెప్టెన్), అభిషేక్ శర్మ, రాహుల్ త్రిపాఠి, ఐడెన్ మార్క్రామ్, నికోలస్ పూరన్ (వికెట్ కీపర్), శశాంక్ సింగ్, వాషింగ్టన్ సుందర్, మార్కో జాన్సెన్, భువనేశ్వర్ కుమార్, ఉమ్రాన్ మాలిక్, టి నటరాజన్
5.రాజస్థాన్ రాయల్స్: జోస్ బట్లర్, యశస్వి జైస్వాల్, సంజు శాంసన్ (c & wk), దేవదత్ పడిక్కల్, రియాన్ పరాగ్, జిమ్మీ నీషమ్/రాస్సీ వాన్ డెర్ డస్సెన్, రవిచంద్రన్ అశ్విన్, ట్రెంట్ బౌల్ట్, ప్రసిద్ధ్ కృష్ణ, యుజ్వేంద్ర చాహల్, కుల్దీప్ సేన్
6.గుజరాత్ టైటాన్స్: వృద్ధిమాన్ సాహా (వికెట్‌ కీపర్‌), శుభ్‌మ‌న్ గిల్, హార్దిక్ పాండ్యా (కెప్టెన్‌), అభినవ్ మనోహర్, డేవిడ్ మిల్లర్, రాహుల్ తెవాటియా, రషీద్ ఖాన్, అల్జారీ జోసెఫ్, లాకీ ఫెర్గూసన్, యశ్ దయాల్, మహమ్మద్ షమీ
7.రాయల్ ఛాలెంజర్స్ బెంగళూర్: ఫాఫ్ డు ప్లెసిస్ (కెప్టెన్‌), విరాట్ కోహ్లి, గ్లెన్ మాక్స్‌వెల్, మహిపాల్ లోమ్రోర్, రజత్ పాటిదార్, షాబాజ్ అహ్మద్, దినేష్ కార్తీక్ (వికెట్‌ కీపర్‌), వనిందు హసరంగా, హర్షల్ పటేల్, జోష్ హేజిల్‌వుడ్, మహ్మద్ సిరాజ్